ai4bharat/Pralekha huggingface dataset:
குடியரசுத் துணைத் தலைவர் செயலகம்
சிறந்த நிர்வாகத்திற்கு சிறந்த சட்டமன்றங்கள் தேவை என குடியரசுத் துணைத்தலைவர் கூறியுள்ளார்
மக்களுக்கு நிர்வாகத்தின் பொறுப்புடைமையை உறுதி செய்வதற்கான சிறந்த நிர்வாகத்திற்கு சிறந்த சட் டமன்றங்கள் தேவை என குடியரசுத் துணைத்தலைவர் திரு வெங்கையா நாயுடு கூறியுள்ளார். கேள்வி நேரம், குறுகிய நேர விவாதங்கள், மசோதாக்கள் மீதான விவாதங்கள் உள்ளிட்ட பல்வேறு வழிமுறைகளைப் பயன்படுத்தி, மக்கள் பிரதிநிதிகள், கொள்கைகள், பல்வேறு நலத்திட்டங்கள், வளர்ச்சி திட்டங்கள் ஆகியவற்றின் செயலாக்கம் குறித்து அரசாங்கத்தை கேள்வி கேட்கலாம் என்று அவர் கூறினார். இதற்கு, மக்கள் தங்கள் மீது வைத்துள்ள நம்பிக்கைக்கு பாத்திரமான முறையில், செயல்படும் சிறந்த
நாடாளுமன்றவாதிகள் அவசியம் என திரு நாயுடு குறிப்பிட்டார்.
தொடர் இடையூறுகள், அடிக்கடி சபைகளை ஒத்திவைக்க நேரிடும் செயல்கள் ஆகியவற்றால் நாடாளுமன்றங்களின் செயல்பாடு மக்களின் எதிர்பார்ப்புக்கு மாறாக உள்ளது என்று திரு நாயுடு கவலை தெரிவித்தார். செயலற்ற சட்டமன்றங்கள் விட்டுக்கொடுத்துவிடும் நிர்வாகத்திற்கு வழிவகுக்கும் என்று அவர் தெரிவித்தார்.
அண்மையில் முடிவடைந்த குளிர்காலக் கூட்டத்தொடரில், மாநிலங்களவையின் கேள்வி நேரத்தின் 61% நேரம் அமளியால் வீணானதாக அவர் குறிப்பிட்டார். தனது கடமையை சரிவர நிறைவேற்றாத ஒரு எம்பிக்கோ அல்லது எம்எல்ஏவுக்கோ நிர்வாகத்தைக் கேள்வி கேட்கும் தார்மீக உரிமை கிடையாது என குடியரசுத் துணைத்தலைவர் கூறினார்.
சிறந்த ஆளுகை தினமாக கொண்டாடப்படும், மறைந்த முன்னாள் பிரதமர் திரு அடல் பிகாரி வாஜ்பாயின் 97-வது பிறந்தநாளையொட்டி, அவருக்கு சென்னையில் குடியரசுத் துணைத்தலைவர் மரியாதை செலுத்தினார். சென்னை ஆளுநர் மாளிகையில் இருந்து வெளியிடப்பட்ட வீடியோ செய்தியில், வாஜ்பாய் இந்தியாவின் மிகப்பெரும் தலைவர்களில் ஒருவர் என்றும், இந்திய அரசியல் வானில் ஒளிரும் தாரகைகளில் ஒருவர் என்றும் திரு நாயுடு புகழாரம் சூட்டினார்.
மக்களின் நலனுக்காக வளர்ச்சி திட்டங்களை செயல்படுத்தி, ஜனநாயகத்தை வலுப்படுத்த வேண்டும் என்பதில் வாஜ்பாய் நம்பிக்கை கொண்டிருந்தார் என திரு நாயுடு நினைவுகூர்ந்தார்.
சிறந்த நிர்வாகம் என்பது, மக்களின் நம்பிக்கையைப் பெற்று, வளர்ச்சியை ஊக்குவிக்க வேண்டும் என்று கூறிய திரு நாயுடு, மாநில அரசுகள் மற்றும் உள்ளாட்சி அமைப்புகளில் சேவைகளை ஆற்றுவதில் நிர்வாகப் பற்றாக்குறை நிலவுவதாக கூறினார். இந்த மெத்தனம் காரணமாக, நேரம் விரையமாவதுடன், செலவும் அதிகரிப்பதாகவும், இது சமூக பொருளாதார மேம்பாட்டுக்கு பாதிப்பை ஏற்படுத்துகிறது என்று அவர் கூறினார். முன்னுரிமை அடிப்படையில் இதற்கு தீர்வு காணப்பட வேண்டும் என அவர் வலியுறுத்தினார்.
வங்கிக் கணக்குகளைத் தொடங்கி, பணத்தை அதில் நேரடியாக வரவு வைப்பது, வெளிப்படைத்தன்மையை மேம்படுத்த தொழில்நுட்பத்தை கையாளுவது, முடிவு எடுப்பதில் மக்களைப் பங்கேற்க வைப்பது என நிர்வாகத்தை மேம்படுத்த எடுக்கப்பட்டுள்ள முன்முயற்சிகளைக் குடியரசு துணைத்தலைவர் விவரித்தார். இந்த முன்முயற்சிகள் இரண்டாம் மற்றும் மூன்றாம் கட்ட நிர்வாகத்திலும் மேற்கொள்ளப்பட வேண்டும் என அவர் வலியுறுத்தினார்.
நிர்வாகத்தின் தரத்தை முன்னேற்ற, குறிப்பிட்ட காலவரையறையுடன் கூடிய சிறந்த மக்கள் சாசனங்களைப் பின்பற்ற வேண்டும் என்று அவர் கேட்டுக் கொண்டார்.
இந்த நிகழ்ச்சியில் நமிழக ஆளுநர் திரு ஆன்.என்.ரவி கலந்து கொண்டார்
மேலும் விவரங்களுக்கு ஆங்கில செய்திக்குறிப்பை காணவும்:
https://www.pib.gov.in/PressReleasePage.aspx?PRID=1785065
தொழிலாளர் மற்றும் வேலைவாய்ப்பு அமைச்சகம்
தொழிலாளர் வருங்கால வைப்புநிதித் திட்டத்தின் கீழ் 2022 ஆம் ஆண்டு டிசம்பர் மாதத்தில் 14.93 லட்சம் உறுப்பினர்கள் சேர்க்கப்பட்டனர்.
தொழிலாளர் வருங்கால வைப்புநிதித் திட்டத்தின் கீழ் 2022 ஆம் ஆண்டு டிசம்பர் மாதத்தில் உறுப்பினர்களின் எண்ணிக்கை 14.93 லட்சமாக இருந்தது என்று தொழிலாளர் வருங்கால வைப்புநிதி அமைப்பு இன்று வெளியிட்ட அறிக்கையில் தெரிவிக்கப்பட்டுள்ளது. 2021 ஆம் ஆண்டு டிசம்பர் மாதத்துடன் ஒப்பிடுகையில் 2022ஆம் ஆண்டு டிசம்பர் மாதத்தில் 32,635 உறுப்பினர்கள் அதிகமாக சேர்க்கப்பட்டனர்.
14.93 லட்சம் உறுப்பினர்களில் 8.02 லட்சம் புதிய உறுப்பினர்கள் முதன்முறையாக தொழிலாளர் வருங்கால வைப்புநிதித் திட்டத்தின் கீழ் சமூகப் பாதுகாப்பு பெற்றுள்ளனர். புதிதாக இணைந்த உறுப்பினர்களில் அதிகபட்சமாக 18 வயது முதல் 21 வயது உடையவர்களில் 2.39 லட்சம் உறுப்பினர்களும் 22 வயது முதல் 25 வயது உடையவர்களில் 2.08 உறுப்பினர்களும் ஆவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்.. https://pib.gov.in/PressReleasePage.aspx?PRID=1900764
பிரதமர் அலுவலகம்
மும்பையின் பாந்த்ரா-வொர்லி கடல் இணைப்பு சாலையில் ஏற்பட்ட விபத்தில் நேரிட்ட உயிரிழப்பிற்கு பிரதமர் இரங்கல்
மும்பையின் பாந்த்ரா-வொர்லி கடல் இணைப்பு சாலையில் ஏற்பட்ட விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார். விபத்தில் காயமடைந்தவர்கள் விரைவில் குணமடையவும் பிரதமர் பிரார்த்தனை செய்துள்ளார்.
பிரதமர் அலுவலகத்தின் ட்விட்டர் பதிவில் தெரிவித்திருப்பதாவது:
“மும்பையின் பாந்த்ரா-வொர்லி கடல் இணைப்பு சாலையில் ஏற்பட்ட விபத்தில் நேரிட்ட உயிரிழப்பை அறிந்து மிகுந்த துயரடைந்தேன். உயிரிழந்தோரின் குடும்பத்தினருக்கு இரங்கல்கள். காயமடைந்தவர்கள் விரைவில் குணமடைவர் என்று நம்புகிறேன்.”
•••••••••••••
(
சமூக நிதி மற்றும் அதிகாரமளித்தல் அமைச்சகம்
சமூகப் பாதுகாப்புத் திட்டங்களுக்கான மானியங்கள்
சமூக நீதி மற்றும் அதிகாரமளித்தல் துறை, சமூகத்தில் விளிம்புநிலை பிரிவினரின் நலனுக்காக மத்திய அரசின் நிதியுதவியுடன் பல்வேறு திட்டங்களை செயல்படுத்தி வருகிறது. முக்கிய திட்டங்கள் வாரியான நிதி ஒதுக்கீடு / பயன்படுத்தப்பட்ட விவரங்கள் பின்னிணைப்பில் கொடுக்கப்பட்டுள்ளன.
இத்திட்டங்களை வெற்றிகரமாகச் செயல்படுத்த மாவட்ட அலுவலர்களின் கட்டாய வருடாந்திர ஆய்வுகள், திட்டக் கண்காணிப்புப் பிரிவால் கண்காணித்தல், பல்துறை மாநில அளவிலான மானிய உதவிக் குழுவால் முன்மொழிவுகளை ஆய்வு செய்தல், தணிக்கை செய்யப்பட்ட கணக்கு அறிக்கை மற்றும் பயன்பாட்டுச் சான்றிதழை கட்டாயமாக சமர்ப்பித்தல் மற்றும் தேசிய, மாநில, மாவட்ட அளவில் மற்றும் களப் பயணங்கள் மூலம் அவ்வப்போது மறுஆய்வு செய்தல் போன்ற நடவடிக்கைகளை அரசு மேற்கொள்கிறது. மூன்றாம் நபர் மதிப்பீட்டு ஆய்வுகள் மூலம் திட்டங்களின் செயலாக்கம் குறித்த அவ்வப்போது மறுஆய்வுகளையும் இத்துறை மேற்கொள்கிறது.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் திரு நாராயணசாமி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 196.45 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 81,687 கொவிட் சிகிச்சை பெறுபவர்கள் எண்ணிக்கை 0.19 சதவிதமாக உள்ளது.
குணமடைந்தோர் விகிதம் தற்போது 98.60 சதவீதம்
கடந்த 24 மணி நேரத்தில் 9,862 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,27,25,055 என அதிகரித்துள்ளது.
கடந்த 24 மணி நேரத்தில் 12,249 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 3.94 சதவீதம் ஆகும்
வாராந்திர பாதிப்பு விகிதம் 2.90 சதவீதம் ஆகும்
இதுவரை மொத்தம் 85.88 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,10,623 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1836121
சுகாதாரம் மற்றும் குடும்ப நலத்துறை அமைச்சகம்
47-வது நாள் : பாதிக்கப்பட்டோரைவிட குணமடைந்தோரின் எண்ணிக்கை அதிகம்
கடந்த 24 மணி நேரத்தில் 45,576 பேர் நாட்டில் கொரோனா நோய் தொற்றால் பாதிக்கப்பட்டுள்ளனர். 48,493 பேர் குணமடைந்து வீடு திரும்பியுள்ளனர். கொவிட் மொத்த பாதிப்பில் இது 5 சதவீதமாகும். தொடர்ந்து 47-வது நாளாக புதிதாக நோயிலிருந்து குணமடைந்துள்ளவர்களின் எண்ணிக்கை, புதிதாக பாதிக்கப்பட்டுள்ளவர்களின் எண்ணிக்கையை விட அதிகமாக பதிவாகியுள்ளது. தற்போது நாட்டில் 4,43,303 பேர் கொரோனா நோய் தொற்றுக்கு சிகிச்சை பெற்று வருகின்றனர். இது நாட்டின் மொத்த பாதிப்பில் 4.95 சதவீதமாகும்.
நோயிலிருந்து குணமடைந்தோர் வீதம் இன்று 93.58 சதவீதமாக பதிவாகியுள்ளது. நாட்டில் இதுவரை மொத்தம் 83,83,602 பேர் குணமடைந்துள்ளனர். குணமடைந்தோருக்கும், பாதிக்கப்பட்டோருக்குமான இடைவெளி தொடர்ந்து அதிகரித்து, தற்போது 79,40,299 ஆக உள்ளது.
கடந்த 24 மணி நேரத்தில் 585 பேர் உயிரிழந்துள்ளனர். இவர்களில் 79.49 சதவீதம் பேர் 10 மாநிலங்களையும், யூனியன் பிரதேசங்களையும் சேர்ந்தவர்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1673940
வணிகம் மற்றும் தொழில்துறை அமைச்சகம்
இந்தியாவில் நீடித்த மேம்பாட்டு குறிக்கோள்களுக்கான முதலீட்டு வரைபடம் அறிமுகம்
ஐக்கிய நாடுகள் மேம்பாட்டுத் திட்டமும், இன்வெஸ்ட் இந்தியா நிறுவனமும் இணைந்து இந்தியாவில் நீடித்த மேம்பாட்டு குறிக்கோள்களுக்கான முதலீட்டு வரைபடத்தை அறிமுகப்படுத்தியுள்ளது. இதன்படி இந்தியாவில் நீடித்த மேலாண்மையை முன்னெடுத்து செல்லும் வகையில் ஆறு முக்கிய நீடித்த மேலாண்மைக் குறிக்கோள்களை செயல்படுத்தும் துறைகளில் 18 முதலீட்டு வாய்ப்புகளுக்கான பகுதிகள் கண்டறியப்பட்டுள்ளன.
உலகளவில் நீடித்த மேம்பாட்டு குறிக்கோள்களின் வெற்றியை தீர்மானிப்பதில் இந்தியா முக்கிய பங்கு வகிப்பதாக இன்வெஸ்ட் இந்தியா நிறுவனத்தின் தலைவர் மற்றும் மேலாண் இயக்குநர் திரு தீபக் பகளா தெரிவித்துள்ளார்.
இதுகுறித்து இந்தியாவுக்கான ஐக்கிய நாடுகள் மேம்பாட்டுத் திட்டத்தின் பிரதிநிதி திரு ஷோகோ நோடா, கொவிட்- 19 பெருந்தொற்று பரவி வரும் தருணத்தில் இந்த வரைபடம் தயாரிக்கப்பட்டிருப்பது மிகவும் முக்கியத்துவம் வாய்ந்துள்ளதாகக் குறிப்பிட்டார். மேம்படுத்தப்பட்ட உற்பத்தி தொழில்நுட்ப பயன்பாடு மற்றும் அதிகரிக்கப்பட்ட உள்ளீடு போன்ற முக்கியத்துவம் வாய்ந்த துறைகளைப் பயன்படுத்தி இந்த வரைபடம் முதலீட்டாளர்களுக்கு உகந்த துறைகளைக் கண்டறிய உதவும் என்று அவர் மேலும் கூறினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleseDetailm.aspx?PRID=1675985
(Visitor Counter : 154
நிதி அமைச்சகம்
சரக்கு மற்றும் சேவை வரியின் ஜூலை மாத வசூல்: ரூ.1,16,393 கோடி
2021 ஜூலை மாதத்தில் சரக்கு மற்றும் சேவை வரியின் மொத்த வசூல் ரூ.1,16,393 கோடியாக உள்ளது. இதில் மத்திய சரக்கு மற்றும் சேவை வரி ரூ. 22,197 கோடி, மாநில சரக்கு மற்றும் சேவை வரி ரூ. 28,541 கோடி, ஒருங்கிணைந்த சரக்கு மற்றும் சேவை வரி ரூ 57,864 கோடி  மற்றும் செஸ் வரி ரூ 7,790 கோடி  ஆகும்.
கொவிட் பெருந்தொற்றின் இரண்டாம் அலை காரணமாக ரூ.5 கோடி வரையிலான மொத்த விற்றுமுதல் கொண்ட வரி செலுத்துவோர், 2021 ஜூன் மாதத்திற்கான வரி விவரங்களை தாக்கல் செய்வதற்கான தாமத கட்டண தள்ளுபடி/வட்டி குறைப்பு  உள்ளிட்ட பல்வேறு நிவாரண நடவடிக்கைகள் அறிவிக்கப்பட்ட நிலையில், 2021, ஜூலை 1 முதல் 5-ஆம் தேதி வரை வசூலான சரக்கு மற்றும் சேவை வருவாயான ரூ. 4,937 கோடியும் மேல் குறிப்பிட்ட இலக்கங்களில் அடங்கியுள்ளன.
வழக்கமான பைசலாக ஒருங்கிணைந்த சரக்கு மற்றும் சேவை வரியிலிருந்து மத்திய சரக்கு மற்றும் சேவை வரிக்கு ரூ.28,087 கோடியையும், மாநில சரக்கு மற்றும் சேவை வரிக்கு ரூ.24,100 கோடியையும் இந்த மாதத்தின் போது அரசு வழங்கியது.
கடந்த வருடத்தின் ஜூலை மாதத்துடன் ஒப்பிடுகையில், சரக்கு மற்றும் சேவை வரியின் வருவாய் இந்தாண்டு 33% அதிகமாக உள்ளது. இறக்குமதி செய்யப்பட்ட சரக்குகளின் வருவாய் கடந்த ஆண்டைவிட 36% ம், உள்நாட்டு பரிவர்த்தனைகள் மூலம் பெறப்பட்ட வருவாய் 32% ம் அதிகம். ஒவ்வொரு மாநிலத்திலும் வசூலிக்கப்பட்ட சரக்கு மற்றும் சேவை வரியின்படி கடந்த ஆண்டு ஜூலை மாதத்தை விட நடப்பாண்டு ஜூலை மாதத்தில் தமிழகம் 36% நேர்மறை வளர்ச்சியையும், புதுச்சேரி 6% எதிர்மறை வளர்ச்சியையும் பதிவு செய்துள்ளன.
தொடர்ந்து எட்டு மாதங்களாக ரூ. 1 லட்சம் கோடிக்கும் அதிகமான வருவாய் ஈட்டப்பட்ட நிலையில்,2021 ஜூன் மாத வசூல் ரூ.1 லட்சம் கோடிக்கும் குறைவாக ஏற்பட்டது. ஜூன் மாதத்திற்கான சரக்கு மற்றும் சேவை வரி வசூல், நடப்பாண்டு மே மாதம் மேற்கொள்ளப்பட்ட வர்த்தக பரிவர்த்தனைகளுடன் தொடர்புடையது. கொவிட் தொற்றினால் மே மாதம் பெரும்பாலான மாநிலங்களும் யூனியன் பிரதேசங்களும் முழு அல்லது பகுதி நேர பொது முடக்கத்தைக் கடைப்பிடித்தன. எனினும், தற்போது பல்வேறு தளர்வுகள் அறிவிக்கப்பட்டுள்ளதை அடுத்து, 2021, ஜூலை மாதத்திற்கான சரக்கு மற்றும் சேவை வரி வசூல் ரூ.1 கோடியைக் கடந்துள்ளது, பொருளாதாரம் விரைவாக மீண்டு வருவதை எடுத்துரைக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1741231
ஜல்சக்தி அமைச்சகம்
‘யமுனோத்ஸவம்’ நிகழ்ச்சியை நடத்தியது, கங்கையைத் தூய்மைபடுத்துவதற்கான தேசிய இயக்கம் 
விடுதலையின் அம்ரித் மகோத்ஸவத்தின் ஒரு பகுதியாக, யமுனோத்ஸவம் நிகழ்ச்சியை தொண்டு நிறுவனங்களுடன் இணைந்து அசிதா ஆற்றங்கரையில் உள்ள ஐடிஓ பாலத்தில் கங்கை தூய்மைபடுத்துவதற்கான தேசிய இயக்கம்  நடத்தியது. யமுனையின் பெருமையை கொண்டாடுவதற்காக, சுத்தமாக வைத்திருப்போம் என்ற உறுதிமொழியுடன் இந்த நிகழ்ச்சி நடத்தப்பட்டது. இந்நிகழ்ச்சியில் கலந்து கொண்டவர்களை என்எம்சிஜி தலைமை இயக்குனர் திரு. ஜி.அசோக் குமார் பாராட்டினார். கங்கை நதியின் மிகப்பெரிய கிளை நதியான யமுனை நதியைச் சுத்தப்படுத்த அனைவரும் ஒன்றிணைய வேண்டும் என அவர் கேட்டுக் கொண்டார்.
யமுனையைச் சுத்தப்படுத்தும் என்எம்சிஜியின் உறுதியை வலியுறுத்திய திரு. அசோக்குமார் , கங்கை நதியைச் சுத்தப்படுத்த கவனம் செலுத்தப்பட்டது என்றும், இதன் பலன் தற்போது தெரிகிறது என்றும், யமுனை நதியைச் சுத்தம் செய்வதுதான் தற்போது இலக்கு என்றும் இதற்காக தற்போது கட்டப்பட்டு வரும் மூன்று கழிவுநீர் சுத்திகரிப்பு நிலையங்கள் இந்தாண்டு டிசம்பரில் நிறைவடையும் எனவும் அவர் தெரிவித்தார். அடுத்தாண்டு தில்லி மக்கள் சுத்தமான யமுனை நதியைப் பார்ப்பர் எனவும் அவர் நம்பிக்கை தெரிவித்தார். யமுனை நதியில் கழிவுநீர் சுத்திகரிப்பு நிலையங்கள் அமைப்பதற்கு என்எம்சிஜி ரூ.2,300 கோடி நிதியுளிக்கிறது என்பது குறிப்பிடத்தக்கது.
யமுனோத்ஸவம் நிகழ்ச்சியைக் கொண்டாட ஆயிரத்துக்கும் மேற்பட்டோர் யமுனா படித்துறையில் இன்று காலை கூடினர். இந்நிகழ்ச்சியில் ஓவியம், தெரு நாடகங்கள், இசை, நடனம் எனப் பல நிகழ்ச்சிகள் நடத்தப்பட்டன. பிளாஸ்டிக்கை தவிர்ப்போம் என்ற தகவலைப் பரப்புவதற்காக, இந்நிகழ்ச்சியில் தண்ணீர் குடிப்பதற்கு, மண் டம்பளர்கள் வைக்கப்பட்டிருந்தன.
நமாமி கங்கைத் திட்டத்தின் கீழ் ஏப்ரல் 7ம் தேதி நடத்தப்படும் வினாடி-வினா நிகழ்ச்சியில் குழந்தைகள் பங்கேற்பது குறித்தும் இந்நிகழ்ச்சியில் என்எம்சிஜி எடுத்துக் கூறியது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleseDetail.aspx?PRID=1810231
குடியரசுத் துணைத் தலைவர் செயலகம்
அடிப்படை கல்வி அறிவை வலுப்படுத்த இளைஞர்களிடையே வாசிக்கும் பழக்கத்தை ஊக்கப்படுத்துங்கள்: குடியரசு துணைத் தலைவர்
அடிப்படை கல்வியறிவை வலுப்படுத்துவதற்காக வாசிக்கும் பழக்கத்தை சிறுவயது முதலே குழந்தைகளிடம் விதைக்க வேண்டும் என்று குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார்.
குழந்தைகளிடையே வாசிக்கும் பழக்கத்தை ஊக்குவிப்பதற்காக கல்வியாளர்கள், அறிவுஜீவிகள், பெற்றோர்கள் மற்றும் ஆசிரியர்கள் சிறப்பு கவனம் செலுத்த வேண்டும் என்று அவர் கேட்டுக்கொண்டார்.
குழந்தைகளின் பழக்கவழக்கங்களை மேம்படுத்துவதற்கும் மின்னணு உபகரணங்களை அதிக அளவில் அவர்கள் பயன்படுத்துவதை தடுப்பதற்கும் வாசிப்பு பழக்கம் அவசியம் என்று அவர் சுட்டிக்காட்டினார்.
அடிக்காபி சரளா தாசின் 600-வது பிறந்த நாள் விழாவில் பேசிய குடியரசு துணைத் தலைவர், பிரத்தியேக அமைப்பு மற்றும் நடையின் காரணமாக சரளா தாசால் எழுதப்பட்ட மகாபாரதம் நூற்றுக்கணக்கான வருடங்களுக்கு பிறகும் ஒடியா மக்களால் பெரிதும் மதிக்கப்படுகிறது என்று கூறினார்.
எளிய, புரியும் நடையில் மக்களுடன் உரையாடுவதற்கான முக்கியத்துவத்தை இது பிரதிபலிப்பதாகவும் திரு நாயுடு கூறினார்.
குழந்தைகளுக்கான புத்தகங்களை அதிகளவில் எழுத்தாளர்கள் எழுத வேண்டும் என்று கேட்டுக் கொண்ட குடியரசு துணைத் தலைவர், நிர்வாகம், நீதி மற்றும் கல்வி ஆகிய துறைகளில் உள்ளூர் மொழியை அதிக அளவில் பயன்படுத்த வேண்டும் என்று வலியுறுத்தினார்.
பள்ளிகளில் ஆரம்பக் கல்வி தாய்மொழியில் பயிற்றுவிக்கப்பட வேண்டும் என்றும் தாய்மொழியில் கல்வி கற்பிக்கப் படுவதால் உண்டாகக்கடிய நன்மைகள் குறித்து ஆராய்ச்சிகள் தெளிவுபடுத்தி உள்ளதாகவும் திரு நாயுடு கூறினார்.
சரளா தாஸ் ஒரு இலக்கிய பேராளுமை என்றும் ஒடியா மொழியின் தந்தை எனும் பட்டத்தை அவர் பெற்றுள்ளதாகவும் குடியரசு துணைத் தலைவர் புகழாரம் சூட்டினார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1709219
-----
(Visitor Counter : 186
வணிகம் மற்றும் தொழில்துறை அமைச்சகம்
மருத்துவ ஆக்சிஜனின் சேமிப்பு மற்றும் போக்குவரத்திற்காக இறக்குமதி செய்யப்பட்ட உருளைகள் மற்றும் அழுத்தமூட்டப்பட்ட களன்களுக்கான ஒப்புதல்களை விரைவாக வழங்க எரிவாயு உருளைகள் விதிகள், 2016-ல் தளர்வுகள்
பெட்ரோலியம் மற்றும் வெடிபொருள் பாதுகாப்பு அமைப்பின் மூலம் ஆக்சிஜன் உருளைகளை சர்வதேச உற்பத்தியாளர்கள் இறக்குமதி செய்வதற்கான செயல்முறையை இந்திய அரசு ஆய்வு செய்தது.
கொவிட் பெருந்தொற்றின் காரணமாக, ஒப்புதலுக்கு முன் சர்வதேச உற்பத்தியாளர்களின் தயாரிப்பு வசதிகளை பெட்ரோலியம் மற்றும் வெடிபொருள் பாதுகாப்பு அமைப்பால் நேரடியாக ஆய்வு செய்ய முடியவில்லை.
இதை கருத்தில் கொண்டு, உற்பத்தியாளர் விண்ணப்பித்தவுடன் எந்தவித தாமதமும் இல்லாமல் ஒப்புதல் வழங்குவதற்காக ஆன்லைன் முறைக்கு ஒப்புதல் வழங்கப்பட்டுள்ளது.
தயாரிப்பாளரின் விவரங்கள், ஐஎஸ்ஓ சான்றிதழ், உருளைகள்/டேங்கர்கள்/கொள்கலன்கள், வரைபடங்கள், பேட்ச் எண், ஹைட்ரோ பரிசோதனை சான்றிதழ் மற்றும் மூன்றாம் நபர் ஆய்வு சான்றிதழ் ஆகியவற்றை இணைக்க வேண்டும்.
தற்போதைய அவசரகால நிலையை கருத்தில் கொண்டு, விதிமுறைகள் தளர்த்தப்பட்டு, உருளைகளை நிரப்புவதற்கான விதிகளும் எளிமையாக்கப்பட்டுள்ளன. மேலும், முன்கூட்டியே கப்பலில் அனுப்புவதற்கான பெட்ரோலியம் மற்றும் வெடிபொருள் பாதுகாப்பு அமைப்பின் சான்றிதழும் கட்டாயமில்லை.
ஆனால், ஆக்சிஜன் உருளைகள் கப்பலில் ஏற்றப்படுவதற்கு முன் அவை இந்தியா மற்றும் சர்வதேச தரநிலைகளுக்கு ஏற்ப உள்ளதா என்பது குறித்து இந்திய தூதரகங்கள் உறுதி செய்துக் கொள்ள வேண்டும். ஆக்சிஜன் மருத்துவ பயன்பாட்டிற்கு உகந்தது என்று ஏற்றுமதி செய்யும் நிறுவனமும் சான்றளிக்க வேண்டும். ஆறு மாதங்களுக்கு இந்த தளர்வுகள் அமலில் இருக்கும்.
ஜல்சக்தி அமைச்சகம்
மகாராஷ்டிராவில் உள்ள கிராமப்புற வீடுகளுக்கு குடிநீர் குழாய் இணைப்புகளை வழங்குவதற்கு ரூ 7,064 கோடியை ஜல் ஜீவன் திட்டத்தின் கீழ் மத்திய அரசு ஒதுக்கியுள்ளது
ஒவ்வொரு வீட்டுக்கும் தூய்மையான நீரை குழாய் மூலம் வழங்க வேண்டும் என்ற பிரதமர் திரு நரேந்திர மோடியின் லட்சியத்தை நிறைவேற்றும் விதமாக, ஜல் ஜீவன் திட்டத்தின் கீழ் மகாராஷ்டிராவுக்கு வழங்கப்படும் நிதி ஒதுக்கீட்டை ரூ 7,064.41 கோடியாக மத்திய அரசு உயர்த்தியுள்ளது. 2020-21-ல் இது ரூ 1,828.92 கோடியாக இருந்தது.
இந்த நான்கு மடங்கு உயர்வுக்கு ஒப்புதல் அளித்த ஜல் சக்தி அமைச்சர் திரு கஜேந்திர சிங் செகாவத், 2024-ம் ஆண்டுக்குள் அனைத்து வீடுகளுக்கும் குழாய் இணைப்பு வழங்குவதற்கான முழு ஆதரவும் மாநில அரசுக்கு வழங்கப்படும் என்று உறுதியளித்தார்.
மகாராஷ்டிராவின் கிராமப்புறங்களில் உள்ள 142 லட்சம் வீடுகளில், 91.30 லட்சம் வீடுகளுக்கு  குழாய் இணைப்புகள் வழங்கப்பட்டு விட்டன. 2019-ல் இத்திட்டம் தொடங்கப்படும் போது, வெறும் 48.43 லட்சம்  வீடுகளுக்கு மட்டுமே குழாய் இணைப்புகள் இருந்தன.
வெறும் 21 மாதங்களில் 42.86 லட்சம் வீடுகளுக்கு இணைப்புகள் வழங்கப்பட்டுள்ளன. 2021-22-ல் 27.45 லட்சம் வீடுகளுக்கும், 2022-23-ல் 18.72 லட்சம் வீடுகளுக்கும், 2023-24-ல் 5.14 லட்சம் வீடுகளுக்கும் குழாய் இணைப்புகளை வழங்கி அனைத்து கிராமப்புற வீடுகளுக்கும் இணைப்புகளை வழங்க மாநில அரசு திட்டமிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725976
-----
(Visitor Counter : 144
சுற்றுலா அமைச்சகம்
முன்னணி ஆன்லைன் பயண முகவர்கள்  பிரதிநிதிகள் மத்திய சுற்றுலா மற்றும் கலாச்சாரத்துறை அமைச்சர்  திரு. பிரஹலாத் சிங் படேலை புதுதில்லியில் இன்று சந்தித்தனர்.
இந்தியாவின் முன்னணி ஆன்லைன் பயண முகவர்கள்  குழு மத்திய வெளியுறவு அமைச்சர்  சுற்றுலா மற்றும் கலாச்சார அமைச்சர் திரு பிரஹலாத் சிங் படேலை இன்று புதுதில்லியில் சந்தித்தது. இந்த சந்திப்பு ஹோட்டல் மற்றும் தங்கும் விடுதிகள் ஆகியவற்றைத் திறப்பதற்கும், ஊரடங்கிற்குப் பின், விடுதி மற்றும் பயணம் தொடர்பான நடவடிக்கைகளுக்கான பாதுகாப்பு மற்றும் சுகாதாரம் குறித்த நெறிமுறைகளை வழங்குதல் ஆகியவற்றை மையமாகக் கொண்டது.
உள்நாட்டு சுற்றுலாவில் தொடங்கி பயணத்துறையை மறுதொடக்கம் செய்வதற்கான அமைச்கத்தின் திட்டத்தை மத்திய அமைச்சர் பகிர்ந்து கொண்டார், மேலும் பயண முகவர்கள் முன்வைத்த திட்டங்கள் மற்றும் யோசனைகளையும் கேட்டறிந்தார்.
மேலும் பல்வேறு சுற்றுலா சேவைகளுக்கு சிறந்த அணுகலை வழங்குவதற்காக, இன்கிரடபில் இந்தியா  டிஜிட்டல் தளத்தை மேம்படுத்துவதற்கான வழிகளை சுற்றுலா அமைச்சகத்துடன் ஒருங்கிணைந்து வழங்குவது தொடர்பான விஷயங்களை பிரதிநிதிகள் விவாதித்தனர். பிற துறைகளின் ஒத்துழைப்புடன் சுற்றுலா வழிகாட்டிகளுக்கான மின்-சந்தை இடத்தை உருவாக்குதல் மற்றும் OTA துறைக்கு மூலாதாரத்தில் சேகரிக்கப்பட்ட வரி  மற்றும் வரி விலக்கு  ஆகியவற்றில் சீர்திருத்தம் ஆகியவையும் அடங்கும்.
சுற்றுலா அமைச்சகத்தின் OTA 2018 வழிகாட்டுதல்களை எளிமையாக்கி, தொழில்துறை உந்துதல் மூலம் பெறப்படும், தர உத்தரவாதம் மற்றும் குறை தீர்க்கும் முறை மூலம் இயங்கும் சுயசான்றிதழ் கொள்கையின் அடிப்படையில் தாராளமயமாக்க சுற்றுலா மற்றும் கலாச்சார மாநில அமைச்சகத்துக்கு  இந்தக் குழு கோரிக்கை வைத்தது.
கூட்டத்தில் சுற்றுலா அமைச்சகத்தின் மூத்த அதிகாரிகளும் கலந்து கொண்டனர், மேலும் பயண முகவர்களைப் பிரதிநிதித்துவப்படுத்த OYOஐச் சேர்ந்த ரித்தேஷ், மேக் மை டிரிப்பில் இருந்து டீப் கல்ரா, யாத்ராவைச் சேர்ந்த துருவ் சிங்ரி மற்றும் ஈஸி டிரிப் பிளானர்ஸ் லிமிடெட் நிறுவனத்தின் ரித்திகாந்த் பிட்டி ஆகியோர் பங்கேற்றனர்.
பயண முகவர்களின் ஆன்லைன் நிறுவனங்கள், அவற்றின் வலைத்தளம் / இணையதளங்கள் மூலம் நுகர்வோர், இணையம் வாயிலாக பயணம் தொடர்பான பல்வேறு சேவைகளை நேரடியாகப் பதிவு செய்ய உதவுகின்றன. அவர்கள் 3 வது தரப்பு முகவர்கள், மற்றவர்களால் வழங்கப்பட்ட அல்லது ஒழுங்கமைக்கப்பட்ட பயணங்கள், ஹோட்டல்கள், கார்கள், விமானங்கள், விடுமுறைத் தொகுப்புகள் போன்றவற்றில் முன்பதிவுகளை மறுவிற்பனை செய்கிறார்கள்.
நுகர்வோர் நலன், உணவு மற்றும் பொது விநியோகம் அமைச்சகம்
தேசிய உணவுப் பாதுகாப்பு சட்டத்தின் கீழ் பயன்பெறும் புலம்பெயர்ந்த பயனாளிகளுக்கு, ஒரே நாடு ஒரே குடும்ப அட்டைத் திட்டத்தின் கீழ், மானியவிலை உணவு தானியங்கள் தற்போது 20 மாநிலங்கள்/யூனியன் பிரதேசங்களில் தடையின்றி விநியோகிக்கப்படுகின்றன; பிற அனைத்து மாநிலங்கள்/ யூனியன் பிரதேசங்களை மார்ச் 2021-க்கு முன் ஒருங்கிணைக்க இலக்கு நிர்ணயிக்கப்பட்டுள்ளது.
ஒரே நாடு ஒரே குடும்ப அட்டைத் திட்டம், எந்த மாநிலத்திலும் பயன்படுத்தும் விதமாக, ஆகஸ்ட் 2019-இல் 4 மாநிலங்களில் தொடங்கப்பட்டது. அதிலிருந்து, மொத்தம் 20 மாநிலங்கள் / யூனியன் பிரதேசங்கள், இத்திட்டத்தின் கீழ் ஒருங்கிணைக்கப்பட்டு, நாட்டின் எந்தப் பகுதிக்கும் மாற்றத்தக்க வகையில் ஜுன் 2020 முதல் ஒருங்கிணைக்கப்பட்டுள்ளன. எனவே, 20 மாநிலங்கள் / யூனியன் பிரதேசங்களில் உள்ள தேசிய உணவுப் பாதுகாப்புச் சட்ட குடும்ப அட்டைதாரர்களுக்கு, இந்த வசதி ஏற்படுத்தப்பட்டுள்ளது. ஆந்திரப்பிரதேசம், தெலங்கானா, கேரளா, கர்நாடகா, கோவா, மகாராஷ்டிரா, குஜராத், தாத்ரா, நாகர்ஹவேலி மற்றும் டாமன், டையூ, பஞ்சாப், ஹரியானா, ஹிமாச்சலப்பிரதேசம், உத்தரப்பிரதேசம், ஒடிசா, பீகார், ஜார்கண்ட், சிக்கிம், திரிபுரா, மத்தியப்பிரதேசம்,மற்றும் ராஜஸ்தான் ஆகிய மாநிலங்களில் இத்திட்டம் நடைமுறைக்கு வந்துள்ளது.
தற்போது, ஜம்மு காஷ்மீர், மணிப்பூர், நாகாலாந்து மற்றும் உத்தராகண்ட் ஆகிய 4 மாநிலங்கள் / யூனியன் பிரதேசங்களில் சோதனை அடிப்படையில் இத்திட்டம் செயல்படுத்தி முடிக்கப்பட்டு, ஒரே நாடு ஒரே குடும்ப அட்டைத் திட்டத்தின் கீழ் விரைவில் நாட்டின் எந்தப்பகுதிக்கும் மாற்றத்தக்க விதமாக வகை செய்யப்பட்டுள்ளது. இது தவிர, மாநிலங்களிடையே மாற்றிக் கொள்ளத் தேவையான இணையதள சேவைகளும் உருவாக்கப்பட்டு, தேசிய அளவிலான கட்டுப்பாட்டு வசதி வாயிலாக கண்காணிப்பதற்கான வசதியும் இந்த மாநிலங்கள் / யூனியன் பிரதேசங்களில் செயல்பாட்டிற்கு வந்துள்ளன. குடும்ப அட்டையில் பெயர் இடம்பெற்றுள்ள ஆதார் எண் வசதியுடைய, குடும்ப உறுப்பினர் யார் வேண்டுமானாலும், தமது அடையாளத்தை உறுதிசெய்து, ரேசன் பொருள்களைப் பெற்றுச் செல்லலாம். பொருள்களைப் பெறுவதற்காக, குடும்ப அட்டை அல்லது ஆதார் அட்டையை நியாய விலைக் கடைக்கு எடுத்துச் செல்லவோ, கொடுக்கவோ தேவையில்லை. பயனாளிகள், தங்களது விரல் ரேகை அல்லது கண் இமை ஆதாரத்தைப் பயன்படுத்தி பொருள்களைப் பெற்றுக் கொள்ளலாம்.
பிரதமர் அலுவலகம்
இந்திய விளையாட்டு வரலாற்றில், டோக்கியோ பாராலிம்பிக்ஸ் போட்டிக்கு எப்போதும் சிறப்பான இடம் உண்டு: பிரதமர்
இந்தியா வென்ற அதிகளவிலான பதக்கங்கள், நமது மனதை மகிழ்ச்சியால் நிறைத்துள்ளன: பிரதமர்
தனித்துவமான விருந்தோம்பலுக்காக ஜப்பான் அரசு மற்றும் மக்களுக்கு பிரதமர் பாராட்டு
இந்திய விளையாட்டு வரலாற்றில், டோக்கியோ பாராலிம்பிக்ஸ் போட்டிக்கு எப்போதும் சிறப்பான இடம் உள்ளது என பிரதமர் திரு நரேந்திர மோடி கூறினார். நமது குழுவில் உள்ள ஒவ்வொரு உறுப்பினரும் சாம்பியன் மற்றும் உற்சாகத்தின் ஊற்று என அவர் கூறினார்.
விளையாட்டு வீரர்களுக்கு நிலையான ஆதரவு அளித்ததற்காக அவர்களின் பயிற்சியாளர்கள், உதவி ஊழியர்கள் மற்றும் குடும்பத்தினரை பிரதமர் பாராட்டினார். தனித்துவமான விருந்தோம்பல், முக்கிய விஷயங்களை கவனித்தது, அதிகம் தேவையான மீள் தகவல்களை பரப்பியது, இந்த ஒலிம்பிக் மூலம் ஒன்றாக இருந்தது ஆகியவற்றுக்காக ஜப்பான் குறிப்பாக டோக்கியோ மக்கள், ஜப்பான் அரசை அவர் பாராட்டினார்.
இது குறித்து தொடர் சுட்டுரையில் பிரதமர் கூறியதாவது:
‘‘ இந்திய விளையாட்டு வரலாற்றில், டோக்கியோ #Paralympics-க்கு எப்போதும் சிறப்பான இடம் உள்ளது. இந்த விளையாட்டுப் போட்டி, ஒவ்வொரு இந்தியரின் நினைவிலும் இருக்கும் மற்றும் பல தலைமுறை விளையாட்டு வீரர்கள், விளையாட்டுகளை தொடர ஊக்குவிக்கும். நமது குழுவில் உள்ள ஒவ்வொரு உறுப்பினரும் சாம்பியன் மற்றும் உற்சாகத்தின் ஊற்று.
இந்தியா வென்ற அதிக எண்ணிக்கையிலான பதக்கங்கள், நமது மனதை மகிழ்ச்சியால் நிறைத்துள்ளன. இதற்காக விளையாட்டு வீரர்களின் பயிற்சியாளர்கள், உதவி ஊழியர்கள் மற்றும் குடும்பத்தினரை பாராட்ட விரும்புகிறேன். விளையாட்டுகளில் நமது வெற்றிகள் அதிக பங்கேற்பை உறுதி செய்யும் என நம்புகிறோம்.
நான் முன்பு கூறியது போல், ஜப்பான், குறிப்பாக டோக்கியோ மக்கள் மற்றும் ஜப்பான் அரசு, தனித்துவமான விருந்தோம்பல், முக்கிய விஷயங்களை கவனித்தது, அதிகம் தேவையான மீள் தகவல்களை பரப்பியது, இந்த ஒலிம்பிக் மூலம் ஒன்றாக இருந்தது ஆகியவற்றுக்காக பாராட்டப்பட வேண்டும்’’ என கூறியுள்ளார்.
-----
(